เรื่องร้องเรียน: ปรับปรุงสวนประเวษไม่คืบหน้า
การดำเนินการของเจ้าหน้าที่: ฝ่ายพัฒนาชุมชนและสวัสดิการสังคม ได้ดำเนินการขอจัดสรรงบประมาณในการปรับปรุงให้สำนักวัฒนธรรม กีฬา และการท่องเที่ยว เพื่อขอจัดสรรงบประมาณในการปรับปรุงลานกีฬาเรียบร้อยแล้ว อยู่ระหว่างการจัดสรรงบประมาณในการปรับปรุงจากสำนักงบประมาณ กรุงเทพมหานคร ตามเอกสารที่แนบ และจัดเจ้าหน้าที่ตรวจสอบข้อเท็จจริงตามข้อเสนอแนะ กรณีดังกล่าวแล้วพบว่า กรณีแป้นบาสชำรุดเสียหาย เกิดจากกรณี ดังนี้ 1.ฐานของแป้นบาส พร้อมแป้นบาส ซึ่งได้รับการจัดสรรจากสำนักวัฒนธรรม กีฬา และการท่องเที่ยว ให้กับลานกีฬาของกรุงเทพมหานคร มีการใช้งานมาเป็นเวลานาน มีสภาพเก่าและชำรุด ซึ่งปัจจุบัน ไม่มีงบประมาณในการจัดซื้อของของใหม่มาทดแทนของเดิมที่ชำรุด หากทำเรื่องจำหน่าย ยุบสภาพ ก็จะไม่มีไว้ให้บริการแก่สมาชิกผู้ใช้บริการลานกีฬา สำนักงานประเวศอยู่ระหว่างการประสานงานกับภาคีเครือข่ายด้านกีฬาภาคเอกชน ในการสนับสนุนอุปกรณ์มาทดแทนของเดิมที่ชำรุดซึ่งยังมิได้มีการตอบรับแต่อย่างใด หากผู้ร้องจะสนับสนุน หรือร่วมเป็นภาคีเครือข่ายในการดำเนินการ เพื่อประโยชน์ต่อส่วนรวม สำนักงานเขตประเวศก็มีความยินดีเป็นอย่างยิ่ง และขอขอบคุณไว้ ณ โอกาสนี้ 2.กรณีแป้นบาสชำรุด แตกเสียหาย จากที่ได้ตรวจสอบข้อมูล ผู้ใช้บริการ และพยานแวดล้อม พบว่า มีผู้ใช้บริการบางกลุ่ม ได้มีการใชท่าสแสลม ดังค์ โหนแป้นบาส ซึ่งทำให้แป้นบาสได้รับความเสียหาย ซึ่งเจ้าหน้าที่ได้ทำความเข้าใจ และขอความร่วมมือผู้ใช้บริการลานกีฬา ให้ช่วยกันสอดส่องดูแลสาธารณะสมบัติ เพื่อไม่เกิดความเสียหายต่อไป
ความเห็นของผู้แจ้ง: หากท่านต้องการแก้ปัญหาทางผู้ใช้สนามมีคนที่พร้อมแนะนำและช่วยเรื่องอุปกรณ์ได้กรุณามาในวันเสาร์ช่วงเย็นเพรสะเป็นเวลาที่คนใช้สนามเยอะและผมมั่นใจว่าทุกๆคนอยากมีส่วนร่วมในการดูแลสนาม
พื้นที่: แขวงประเวศ เขตประเวศ กรุงเทพมหานคร